# Porró

El porró és un recipient de vidre destinat a contenir i servir líquid, normalment vi. Es caracteritza per tenir dos brocs, un més gruixut tradicionalment vertical però lleugerament corbat, que serveix de mànec i també per omplir-lo, i un altre d'inclinat i cònic per on es fa rajar el contingut i que acaba en un petit orifici dissenyat per obtenir un doll prim i constant ideal per beure a galet.

## Citacions

* Sóc més feliç anant amb suèter i bevent en porró entre els pagesos de Mont-roig que no pas a París entre duquesses en grans palaus i amb esmòquing.
       Juliol 1928. — Joan Miró i Ferrà

## Dites populars

* A un porró sense vi, digues-li vidre.
* Al compare, botifarra; al padrí, un porró de vi.
* Amb porró carlí és més bo el vi.
* Amb porró liberal fa més bé que mal.
* Beure amb got fa gabatxot, beure amb porró fa català i senyor.
* Beure amb porró fa trobar el vi millor.
* Beure amb porró no fa borratxo.
* Beure en porró no fa senyor.
* El beure millor és beure amb porró.
* El porró com més s'alça més s'abaixa.
* El porró damunt la taula, sempre apunta al qui s'ha de morir primer
* El porró fa el vi millor.
* La manilla, crits i el porró al mig.
* No hi ha res millor que un trago amb el porró.
* Qui amb porró beu son vi, bebedor fi.
* Qui beu amb porró, bé sap el que fa.
* Qui beu amb porró no beu tant i beu millor.
* Qui el porró no sap alçar no és bon català.
* Si aixeques massa el porró, aniràs potser de cantó.
    (var.) Si aixeques massa el porró, aniràs de cantó.{
* Vallfogona per codonys, i per bons porrons, Fulleda.
* Vi begut amb porró, poc i millor.

## Endevinalles

* Telaret maleret no té cames i s'aguanta dret.
* No és botifarra ni és llonganissa i l'home ho té a la mà quan p...
* Madama es pi, al carrer i ningú no li diu res.
* Llargut llargut com un canut, rodó rodó com un purgador.
* Rodó com un purgador, punxagut i llarga nit.
* Un que raja i cinc que l'aguanten.

## Frases fetes i locucions

* Aixecar el porró.
    (var.) Aixecar el colze.
          Beure massa.
* Orinar fora del porró.
          Sortir de la qüestió o extralimitar-se en les seves pretensions

## Referències

* ↑ Francesc Trabal: "Una conversa amb Joan Miró". La Publicidad , 14/VII/1928
* 1 2 Alcover, Antoni M.; Moll, Francesc de B. «Porró». A: Diccionari català-valencià-balear. Barcelona: IEC, 2002.
* ↑ Parés i Puntas, 1999.
* 1 2 3 4 5 6 Cinc mil refranys catalans i frases fetes populars, 1965.
* 1 2 3 4 5 6 7 8 9 10 11 12 13 14 15 16 17 18 19 Amades, 1938.
* ↑ Castells, 2016.
* ↑ Pàmies i Riudor, 2012, p. 153.

## Bibliografia

* Amades, Joan. El Porró. Barcelona: La Neotípia, 1938 [Consulta: 1549572007].
* Castells, Marta. Vegana i catalana: la cuina de tota la vida sense ingredients d'origen animal. Barcelona: Viena, 2016. ISBN 9788483308868.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Pàmies i Riudor, Víctor. Dites.cat : Locucions, frases fetes i refranys del català (en català). Barcelona: Barcanova, 2012. ISBN 978-84-489-3041-7.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.